Source: http://docplayer.fi/55444560-Juvakaisenmaan-alue-ve-1c.html
Timestamp: 2018-10-18 08:37:07+00:00
Document Index: 24571926

Matched Legal Cases: ['kko ', 'kko ', 'kko ', 'kko ', 'kko ', 'kko ']

Juvakaisenmaan alue VE 1c - PDF
Download "Juvakaisenmaan alue VE 1c"
1 Hannukaisen alue VE 1a, 1b, 1c ja 4 Rauruvaaran alue VE 1b ja 4 Juvakaisenmaan alue VE 1c Kuva Hankealueen olemassa oleva maakuntakaava ja eri hankevaihtoehtojen sijoittuminen. 575
2 Hankkeen yhteensopivuus valtakunnallisten alueidenkäyttötavoitteiden (VAT) kanssa Valtakunnalliset alueidenkäyttötavoitteet liittyvät seuraaviin: Kaivoshanke toteuttaa maakuntakaavaa ja siten tukee valtakunnallisia alueidenkäyttötavoitteita kuten Toimiva aluerakenne Eheytyvä yhdyskuntarakenne ja elinympäristön laatu Toimivat yhteysverkot ja energiahuolto Kaivoshanke ei vaikeuta seuraavien tavoitteiden toteuttamista: Kulttuuri- ja luonnonperintö, virkistyskäyttö, luonnonvarat Luonto- ja kulttuuriympäristönä erityiset aluekokonaisuudet (Lapin tunturiseutu) Valtakunnalliset alueidenkäyttötavoitteet kattavat huomioitavat asiat kaikessa maankäytössä ja kaavoituksessa läpi Suomen. Maankäyttö- ja rakennuslain mukaan viranomaisten tulee ottaa huomioon alueidenkäyttötavoitteet ja edistää niiden käyttöä maakunta- ja kunnalliskaavoissa. Hannukaisen kaivoshanke toteuttaa valtakunnallisia alueidenkäyttötavoitteita seuraavasti: Maakunnan suunnittelu, erityisesti maakuntakaavoitus on ensisijainen suunnittelumuoto valtakunnallisten alueidenkäyttötavoitteiden konkretisoinnissa. Maakuntakaavassa tavoitteet voidaan ja tulee sovittaa yhteen niin maakunnallisten kuin paikallistenkin tavoitteiden kanssa. Lapin maakuntakaavassa on määritelty alueidenkäytön perusperiaatteet. Hannukaisen kaivoshanke toteuttaa maakuntakaavaa ja valtakunnallisia alueidenkäyttötavoitteita Toimiva aluerakenne, eheytyvä yhdyskuntarakenne ja elinympäristön laatu Tavoite: Alueidenkäytöllä tuetaan aluerakenteen tasapainoista kehittämistä sekä elinkeinoelämän kilpailukyvyn ja kansainvälisen aseman vahvistamista hyödyntämällä mahdollisimman hyvin olemassa olevia rakenteita sekä edistämällä elinympäristön laadun parantamista ja luonnon voimavarojen kestävää hyödyntämistä. Aluerakenteen ja alueiden käytön kehittäminen perustuu ensisijaisesti alueiden omiin vahvuuksiin ja sijaintitekijöihin. Erityisesti harvaan asutulla maaseudulla ja taantuvilla alueilla kiinnitetään alueidenkäytössä huomiota jo olemassa olevien rakenteiden hyödyntämiseen sekä elinkeinotoiminnan ja muun toimintapohjan monipuolistamiseen. Alueidenkäytössä otetaan huomioon haja-asutukseen ja yksittäistoimintoihin perustuvat elinkeinot sekä maaseudun tarve saada uusia pysyviä asukkaita. Haitallisia terveysvaikutuksia tai onnettomuusriskejä aiheuttavien toimintojen vaikutuksille herkkien toimintojen välille on jätettävä riittävän suuri etäisyys. Yhteysverkostojen ja energiahuollon kannalta oleellista on valtakunnallisten tarpeiden turvaaminen siten, että edistetään toimivaa aluerakennetta ja kansainvälistä kilpailukykyä. Kaivoshankkeen vaikutus: Valtakunnalliset alueidenkäyttötavoitteet on huomioitu Hannukaisen hankkeessa ottamalla vanha kaivosalue uusiokäyttöön sekä hyödyntämällä niin paljon kuin mahdollista muita olemassa olevia rakenteita. Kuten vaadittu, kaivokselle määritellään suojavyöhykkeet ja muut suojatoimenpiteet. Myös muut alueelta löydetyt malmivarat ja niiden hyödyntäminen on tutkittu ja ne on pyritty hyödyntämään. Hanke edesauttaa Lapin alueen kehittämistä. Alueelta on kaivostoiminta loppunut, jonka myötä työpaikat ja väkiluku vähentynyt. Hanke luo mahdollisuudet Kolarin kirkonkylän ja siellä olevien teollisuusalueiden kehittämiselle. Hanke mahdollistaa myös matkailuun nojaaville palveluille (kauppa, infra, vesihuolto) ympärivuotisen käytön. Kaivostoiminta lisää ja kehittää kansainvälistä toimintaa ja kansainvälistä kilpailukykyä. Ei edellytä uuden tie- ja rataverkon rakentamista vaan voidaan hyödyntää olemassa olevaa verkostoa. Hanke voi hyödyntää olemassa olevia rakenteita, sillä alue on osin vanhaa kaivosaluetta (Rautuvaara, Hannukainen) ja toiminnat sijoittuvat lähelle nykyistä rautatietä ja maantietä. Alueen infraverkoston voi olettaa paranevan, jolloin myös matkailutoiminta hyötyy siitä. Esim. rautatiet, tiet, muu infraverkosto, niiden rakentaminen, kunnostaminen ja ylläpito. Olemassa olevien rakenteiden hyödyntäminen vaikuttaa aluerakenteen taloudellisuuteen positiivisesti. Vaihtoehto 4 palvelee kunnan jätevedenhuoltoa, koska jätevedet laitetaan samaan putkeen. Hannukainen liittyy osaksi kaivosten "verkostoa": Kaunisvaara, Meänmaan kaivoshanke. 576
3 YVA-menettelyssä on tehty mm. luontoon liittyviä selvityksiä. Vaikutuksia luontoon on pienennetty YVAn aikana kehittämällä VE 4. Kaivospiirialueen määrittämisessä on huomioitu poronhoitoalueet. Ympäristömenettelyn ja kaavoituksen kautta pyritään turvaamaan, että hanke toteutuu ympäristön kannalta kestävällä tavalla. Haitallisia terveysriskejä tai onnettomuusriskejä aiheuttavien toimintojen vaikutuksille on jätetty riittävät suojaetäisyydet/suojavyöhykkeet. Asumiseen on tarvittava suojaetäisyys. Olemassa oleva asuminen poistuu suoja-alueelta. Suojavyöhykkeet vahvistetaan kaavoituksella. Kaivostoiminta luo uusia työpaikkoja kaivosalalle ja siihen tukeutuviin aloihin. Hanke lisää mm. palvelu- ja matkailuelinkeinojen kysyntää sekä rakentamiseen liittyvien elinkeinojen kysyntää. Uusien työpaikkojen myötä on odotettavissa myös uusia asukkaita. Kaivoshankkeen sijoittaminen Kolariin hyödyntää alueen omia vahvuuksia alueen ollessa jo ennestään kaivospaikkakunta. Kolari on kaivospaikkakunta, joten alueella on perinteet kaivostoiminnassa. Hanke edistää taantuneen keskuksen ja alueen kehittämisedellytyksiä: syntyy ylimaakunnallinen kehittämisvyöhyke. Yhdyskuntarakenteen eheyttäminen: "eheytymisen myötä yhdyskuntarakenteen toimivuus ja taloudellisuus paranee". Palveluelinkeinojen toimintaedellytykset paranevat, palvelujen tuottamisedellytykset paranevat. Kaivoshanke on suunniteltu siten, että se tukee matkailun nykyisiä toimintaedellytyksiä. Tämä saavutetaan infrastruktuuriin vahvistamisella. Uusien pysyvien työpaikkojen synnyttäminen Kolariin lisää palvelujen käyttöä eri vuodenaikoina sekä asunto- ja työpaikkarakentamista Kulttuuri- ja luonnonperintö, virkistyskäyttö, luonnonvarat Tavoite: Alueidenkäytöllä edistetään luonnonvarojen kestävää hyödyntämistä siten, että turvataan luonnonvarojen saatavuus myös tuleville sukupolville. Alueidenkäytössä ja sen suunnittelussa otetaan huomioon luonnonvarojen sijainti ja hyödyntämismahdollisuudet. Alueidenkäytössä edistetään vesien hyvän tilan saavuttamista ja ylläpitämistä. (Alueidenkäyttöä on ohjattava siten, ettei virkistys- ja kulttuurikokonaisuuksia tarpeettomasti pirstota) Kaivoshankkeen vaikutus: Hankeen yhteydessä on arvioitu vaikutukset vesistöihin ja tehty suunnitelmat vesien käsittelystä ja johtamisesta pois alueelta. Hanke on suunniteltu siten, että merkittäviin kohteisiin on tarvittavat suojaetäisyydet ja merkittävät kohteet on jätetty kaivostoiminnan ulkopuolelle (mm. Saivojärvi). Merkittävät virkistysalueet ja poronhoitoalueet jäävät kaivosalueiden ulkopuolelle. Hanke rajoittaa jonkin verran virkistyskäytön ja matkailun jatkumista alueella, mutta ei pirsto virkistys- ja kulttuurikokonaisuuksia. Siten vaikutukset kulttuuriin, luonnonperintöön ja virkistykseen eivät ole merkittävästi haittaavia. Kaivoksen toiminnan aikana alueen maankäyttö muuttuu. Toiminnan päättymisen jälkeen alue maisemoidaan ja palautetaan mahdollisimman hyvin lähelle luonnonmukaista muistuttavaa tilaa. Hankkeen suunnittelussa ja toimintojen sijoittamisessa on pyritty minimoimaan vaikutukset. VE 4:ssä toiminnat sijoittuvat keskitetymmin, jolloin jää vapaaksi enemmän luonto- ja virkistysalueita. VE 4 säilyttää poroerotuspaikan ja Pakasaivoon johtavan tien nykyisillä paikoilla kaivostoiminnan ulkopuolella. Toimintojen sijoittaminen vanhalle kaivosalueelle mahdollistaa sen, että koskematonta luontoa jää enemmän kuin sijoittamalla hanke kokonaan uuteen paikkaan. 577
4 Toimivat yhteysverkostot ja energiahuolto Tavoite: Tarvittaviin liikenneyhteyksiin varaudutaan kehittämällä ensisijaisesti olemassa olevia pääliikenneyhteyksiä ja -verkostoja. Kaivoshankkeen vaikutus: Kaivostoiminta tukeutuu olemassa olevaan liikenne- ja infraverkostoon ja parantaa sitä. Nykyisiä teitä ja rautateitä parannetaan. Hanke ei edellytä merkittävästi uusien yhdyskuntahuollon verkostojen rakentamista. Hanke antaa mahdollisuuden rautatien kehittämiselle ja jatkamiselle maakuntakaavan mukaisesti Luonto- ja kulttuuriympäristönä erityiset aluekokonaisuudet (Lapin tunturiseutu) Tavoite: Alueidenkäytöllä edistetään Lapin tunturialueiden säilymistä luonto- ja kulttuuriarvojen kannalta erityisen merkittävinä aluekokonaisuuksina. Samalla varmistetaan, että asumisen ja elinkeinotoiminnan harjoittamisen edellytykset säilyvät. Alueiden erityispiirteet tunnistetaan ja alueidenkäyttö sovitetaan mahdollisimman tasapainoisesti yhteen poikkeuksellisten luonnonolojen, luonnon kestokyvyn ja kulttuuriarvojen turvaamiseksi. Samalla tuetaan luonnonoloihin sopeutuneiden omaleimaisten kylä- ja kulttuuriympäristöjen säilymistä ehyinä. Poronhoitoalueella turvataan poronhoidon alueidenkäytölliset edellytykset. Kaivoshankkeen vaikutus: Kaivostoiminta on pyritty sijoit tamaan keskitetysti (VE 1B, VE 4) Hankkeella ei ole vaikutuksia Lapin luonto- ja kulttuuriympäristöjen aluekokonaisuuksien säilymiseen esimerkiksi Ylläs- Pallastunturin kansallispuistoon. VE4 alueellisesti tiiviimpänä vaihtoehtona vaikuttaa porotalouteen yms. vähemmän kuin muut vaihtoehdot, hankkeen sijoittaminen tiiviimmälle alueelle keskitetysti säilyttää alueen elinkeinotoiminnan harjoittamisen alueet (poronhoito) vapaampana, poroerotusalue jää alueen ulkopuolelle Toimintojen keskittyminen yhdelle alueelle vähentää haitallisia vaikutuksia muilla alueilla Alueet tullaan suunnittelemaan siten, että kaivostoimintaa varten rakennetut aidat toimisivat parhaansa mukaan myös porotalouden tarvitsemina aitoina. Porojen vaelluksiin tarvitsemien reittien ylläpito on myös otettu huomioon. 578
5 11.13 Vaikutukset kulttuuriperintöön Hankealueella ja sen läheisyydessä sijaitsee useita muinaisjäännöksiä. Arviolta 7-9 luokkaan 2 kuuluvaa muinaisjäännöstä joko tuhoutuu tai niihin kohdistuu merkittäviä vaikutuksia; vastaavia muinaisjäännöksiä säilyy hankealueella kuitenkin myös koskemattomina. Alueellisesti tarkasteltuna tuhoutuvien muinaisjäännösten määrä on pieni. Luokkaan 2 kuuluvan muinaisjäännöksen tuhoaminen edellyttää kuitenkin poikkeuslupaa. Kirkkopahdan ja Pakasaivon muinaisille palvontapaikoille johtava tie toimisi muutaman ensimmäisen kilometrin matkalta yleisenä reittinä kaivosalueelle. Tämä voi väliaikaisesti vaikuttaa tunnelmaan kohteille tultaessa. Eri hankevaihtoehtojen kulttuuriperintöön kohdistuvat vaikutukset eivät poikkea merkittävästi toisistaan, vaikkakin vaihtoehdossa 4 häviäisi lukumääräisesti hieman vähemmän kohteita. Erityistä kulttuuriarvoa omaaviin kohteisiin kohdistuu vaikutuksia lähinnä kaivoksen rakentamisvaiheessa ja vaikutukset on arvioitu vähäisiksi. Joitakin kohteita voidaan säästää huolellisella rakentamisella ja/tai pienillä muutoksilla kaivoksen infrastruktuurin sijoittamisessa. Vaikutukset kulttuuriperintöön (VE1A-C ja VE4) Herkkyys Vaikutuskohde Matala Keskisuuri Korkea Muinaisjäännökset Muinaiset palvontapaikat Pakasaivo ja Kirkkopahta Juvakaisenmaan malmilouhos (VE1C)* Rautuvaaran vanha kaivosalue Poronhoidon kulttuurimaisema Pieni Keskisuuri 4 1,2 3* 5 Suuruus Suuri *Vaihtoehdoissa 1A, 1B ja 4 vaikutuksen merkittävyys Juvakaisenmaan malmilouhokseen merkityksetön. 579
6 Vaikutuksen aiheuttaja Kaivoksen rakentaminen voi tuhota kohteen, jolla on erityistä kulttuurihistoriallista arvoa. Vaihtoehtoisesti se voi muuttaa hankealueen läheisyydessä sijaitsevan kohteen luonnetta. Erityistä kulttuuriarvoa omaaviin kohteisiin kohdistuu vaikutuksia lähinnä kaivoksen rakentamisvaiheessa, kun hankkeesta johtuen muutamat kohteet tuhoutuvat. Hankkeen toimintavaiheessa ja sulkemisvaiheessa ei vastaavia vaikutuksia kulttuuriperintöön aiheudu. Kun kulttuuriperintökohde on tuhoutunut, sitä ei kuitenkaan voi enää korjata. Taulukossa on esitetty yhteenvetona hankkeen vaikutukset kulttuuriperintöön. Kaivostoiminnasta itsestään voi ajan myötä kehittyä osa kulttuurimaisemaa. Esimerkiksi Kolarin alueen kaivoshistoria ulottuu vuosisatojen taakse Vaikutusalue Suoran vaikutuksen alueet tarkoittavat alueita, jonne rakennetaan, eli toisin sanoen alueita, joilla pintamaita käsitellään tai se poistetaan. Epäsuora vaikutus tarkoittaa että vaikutus muuttaa merkittävään kulttuuriympäristöön liittyvää kokemusta, kuten äänimaiseman tai näkyvän maiseman muutoksen myötä Käytetyt arviointimenetelmät ja aineistot Arviointi on tehty asiantuntija-arviona. Arviointimenetelminä on käytetty karttatarkasteluja ja maastokäyntejä. Tietolähteenä on käytetty seuraavia: topografiset kartat, Oiva-tietokanta, maastoaineisto, mm. arkeologiset kaivaukset ja valokuvat, Hannukaisen hankesuunnitelmat Vaikutuksen suuruusluokka Vaikutuksen suuruutta arvioidaan useiden eri tekijöiden perusteella: tuhoutuuko arvokas kohde, voidaanko se säilyttää tai entisöidä, muuttuuko merkittävän kohteen luonne, onko tuhoutuva kohde harvinainen, mikä on kohteen suojelutaso. Vaikutuksen suuruuden arviointiin käytetyt kriteerit on esitetty taulukossa Myös muita näkökohtia ja asiantuntijatietoa on käytetty hyväksi laadittaessa suuruusluokan kriteerejä. Taulukko Vaikutukset kulttuuriperintöön kaivoshankkeen rakentamis- ja toimintavaiheessa. Rakentamisvaihe Toiminta Vaikutus Seuraus Rakennusten ja infrastruktuurin rakentaminen Kasvillisuuden ja pintamaiden poisto Tuhoaa kulttuurihistoriallisesti merkittävän kohteen / muuttaa kohteen luonnetta Toimintavaihe Toiminta Vaikutus Seuraus Kaivostoimintojen olemassaolo Kaivostoiminnan näkyminen maisemassa, melu ja muut häiriöt Muuttaa kulttuurihistoriallisesti merkittävän kohteen luonnetta Taulukko Arvioinnissa käytetyt vaikutuksen suuruusluokan kriteerit. Pieni Keskisuuri Suuri Hankkeen aiheuttama maiseman muutos näkyy arvokkaan kulttuuriympäristön lähialueelle, mutta ei vaikuta kulttuuriympäristön kannalta tärkeiden ominaispiirteiden säilymisen mahdollisuuksiin heikentävästi. Alueellisesti yleinen, 3-luokan arkeologinen kohde tuhoutuu. Alueellisesti yleinen, 2-luokan kulttuurihistoriallinen kohde häiriintyy, muuttuu tai tuhoutuu. Tai häiriö on tilapäinen (luokat 1, 2 ja 3) Hankkeen aiheuttama maiseman muutos näkyy arvokkaan kulttuuriympäristön alueelle, mutta ei vaikuta kulttuuriympäristön kannalta tärkeiden ominaispiirteiden säilymiseen. Merkittävän tai harvinaisen 2- tai 3-luokan arkeologisen kohteen luonne häiriintyy/muuttuu pysyvästi tai kohde tuhoutuu. Hanke sijoittuu tai hankkeen aiheuttama maiseman muutos näkyy arvokkaan kulttuuriympäristön alueelle ja vaikuttaa oleellisella tavalla kulttuuriympäristön kannalta tärkeiden ominaispiirteiden säilymiseen. Harvinainen tai ainutlaatuinen 1-luokan arkeologinen kohde muuttuu pysyvästi tai tuhoutuu 580
7 Vaikutuskohteen herkkyys Arvokkaiden kulttuurihistoriallisten kohteiden herkkyys/arvo voidaan määrittää luokittelun tai suojelutason mukaan. Taulukossa on esitetty kulttuuriperintökohteiden ja arkeologisten kohteiden herkkyyden arvioinnissa käytetyt kriteerit. Myös muita näkökohtia ja asiantuntijatietoa on käytetty hyväksi määriteltäessä herkkyystason kriteerejä Vaikutuksen merkittävyys Vaikutuskohteen herkkyys Vaikutuskohteiden herkkyyteen vaikuttavat tekijät on tunnistettu edellä. Tämän aineiston perusteella eri vaikutuskohteiden herkkyystasot on määritetty seuraavasti: Muinaisjäännökset Suunnitellun kaivostoiminnan alueella tai sen välittömässä läheisyydessä sijaitsevat muinaisjäännökset on määritetty luokkiin 2 tai 3. Vaikutuskohteen herkkyys on siten arvioitu keskisuureksi. Muinaiset palvontapaikat Pakasaivo ja Kirkkopahta Pakassaivon ja Kirkkopahdan palvontapaikat ovat valtakunnallisesti merkittäviä kulttuuriympäristöjä. Näiden vaikutuskohteiden herkkyystaso on korkea Vaikutusten merkittävyys Muinaisjäännökset Sivukivialueen ja muun kaivoksen infrastruktuurin rakentaminen Hannukaisen louhoksen länsipuolelle tuhoaa kaksi 2-luokan ja yhden luokittelemattoman kohteen (kohteet 1-3, kuva ja taulukko ). Kuljetuskäytävälle sijoittuu kaksi talonpohjaa ja yksi tervahauta, jotka voivat tuhoutua kuljetusreittiä rakennettaessa (kohteet 5-7). Suunnitellun sisääntulotien kohdalla sijaitseva vanha talonpohja voi tuhoutua tienrakentamisen yhteydessä (kohde 8). Vaihtoehdoissa 1A-1C, Valkeajoen altaan läheisyydessä aidatun alueen eteläpuolella sijaitseva tervahauta (kohde 4) voi tuhoutua rakentamisvaiheessa. Aidatun alueen lounaisnurkassa sijaitseva vanha louhos (numero 9) voi tuhoutua rakentamisen aikana. Alueellisesti yleisien, luokkaan 2 ja 3 kuuluvien, kohteiden tuhoutuessa vaikutuksen suuruus on määritetty pieneksi ja vaikutuksen merkittävyys vähäiseksi. Luokkaan 2 ja 3 kuuluvien muinaisjäännösten hävittämiseksi vaaditaan poikkeuslupa. Muinaismuistolain mukaan muinaisjäännökset tulee tutkia ja kartoittaa riittävällä tarkkuudella arkeologista ja historiallista tutkimusta varten ennen kuin ne voidaan hävittää. Juvakaisenmaan malmilouhos Juvakaisenmaa kuuluu Tornionlaakson raudanvalmistushistorian kohteisiin ja on valtakunnallisesti merkittävä rakennetun kulttuuriympäristön alue (Kuva ). Tämän vaikutuskohteen herkkyystaso on korkea. Rautuvaaran kaivosalue Rautuvaaran alueella sijaitsee vanha kaivosalue. Alueella on arvioitu olevan jonkin verran historiallista arvoa, joka kasvaa ajan myötä. Vaikutuskohteen herkkyystaso on arvioitu matalaksi. Poronhoidon kulttuurimaisema Koko hankealueella, erityisesti Hannukaisen louhoksista pohjoiseen ja Rautuvaarasta pohjoiseen/luoteeseen sijaitsee poronhoitoon liittyviä alueita. Molemmilla alueilla sijaitsee poroerotuspaikka. Poronhoito on vuosisatoja vanha elinkeino, jota harjoitetaan koko pohjoisen Suomen alueella. Kulttuuriperinnön näkökulmasta poronhoitoon liittyvien alueiden herkkyys on matala, sillä samantyyppistä toimintaa on runsaasti sekä paikallisesti että alueellisesti. 581
8 Kuva Juvakaisenmaan malmilouhos (Lähde: RKY.fi) Taulukko Arvioinnissa käytetyt herkkyyden kriteerit. Matala Keskisuuri Korkea Kohteet, jotka eivät ole suojeltuja Muinaismuistolain nojalla suojellut kohteet- luokka 3 Muinaismuistolain nojalla suojellut kohteet luokka 2 Kohteet, jotka on Museovirasto on rekisteröinyt valtakunnallisesti merkittäviksi rakennetun ympäristön kohteiksi. Muinaismuistolain perusteella suojellut kohteet luokka 1 Taulukko Hankkeen vaarantamat tai tuhoamat kohteet hankevaihtoehdoittain. Kohteet numeroituina kuvassa Nro Muinaisjäännös Rekisterinumero Tyyppi Rauhoitus- luokka VE. 1A-1C VE. 4 1 Hirvasjänkkä talonpohja 2 X X 2 Kivivuopionoja tervahauta 2 X X 3 Lamunjänkkä* talonpohja X X 4 Valkeajoki tervahauta 2 X 5 Valkeajoki tervahauta 2 X X 6 Valkeajoki talonpohja 2 X X 7 Rautuoja talonpohja 2 X X 8 Valkeajoki talonpohja 2 X X 9 Kivivuopionvaara louhos 2 X * muu kohde (ei luokiteltu muinaisjäännökseksi) 582
9 Kuva Muinaisjäännökset hankealueen läheisyydessä. Vaikutuksen alaiset kohteet on numeroitu taulukon mukaisesti. 583
10 Kuva Pakasaivon muinainen palvontapaikka. 584
11 Pakasaivon ja Kirkkopahdan muinaiset palvontapaikat Rautuvaaran historiallinen kaivos Muinaisille Pakasaivon (Kuva ) ja Kirkkopahdan palvontapaikoille johtava tie toimisi muutaman ensimmäisen kilometrin matkalta pääasiallisena sisääntulotienä kaivokselle kaikissa vaihtoehdoissa. Kohteiden sijaitessa jonkin matkan päässä hankealueelta ei niiden luonteen arvioida muuttuvan hankkeen vaikutuksen vuoksi. Yleinen tunnelma/ilmapiiri lähestyttäessä näitä muinaisia palvontapaikkoja voi kuitenkin muuttua. Muonion suunnasta tuleva vaihtoehtoinen reitti, johon hanke ei vaikuta, varmistaa häiriöttömän lähestymisen kohteille. Pääsääntöisesti suuruusluokaltaan pieni vaikutus kohteeseen, jonka herkkyys on korkea, aiheuttaisi merkittävyydeltään kohtalaisen vaikutuksen. Edellä esitetyn perusteella vaikutuksen näihin kohteisiin arvioidaan kuitenkin olevan suuruudeltaan pieni ja merkittävyydeltään vähäinen. Juvakaisenmaan malmilouhos Vaihtoehdoilla 1A, 1B ja 4 ei ole vaikutusta Juvakaisenmaan malmilouhoksen kulttuuriympäristön kannalta tärkeiden ominaispiirteiden säilymiseen. Vaihtoehdossa 4 Muonionjokeen johtava putkilinja sijoitetaan riittävän kauas kohteesta, jotta häiriötä ei syntyisi. Rautatie erottaa kohteen suunnitellusta putkilinjasta. Näiden vaihtoehtojen vaikutus tähän kohteeseen arvioidaan merkityksettömäksi. Vaihtoehdossa 1C rikastushiekka-alue sijoittuu lähelle kulttuuriympäristöltään arvokasta Juvakaisenmaan malmilouhosta. Hankkeen aiheuttama maiseman muutos näkyy arvokkaan kulttuuriympäristön alueelle, mutta ei oleellisesti vaikuta kulttuuriympäristön kannalta tärkeiden ominaispiirteiden säilymiseen. Vaikutuksen suuruus tähän herkkyydeltään korkeaan alueeseen on arvioitu pieneksi ja vaikutuksen merkittävyys kohtalaiseksi. Vaihtoehdoissa 1A ja 1C Rautuvaaran vanha kaivosalue säilyy pääosin koskemattomana, kun taas rikastushiekka-alueen rakentaminen olemassa olevan Rautuvaaran rikastushiekka-altaan alueelle vaihtoehdoissa 1B ja 4, samoin kuin vaihtoehdon 4 mukainen laajennettu teollisuusalue vaikuttaa kohteeseen. Hankkeen toiminnot ovat kuitenkin samankaltaisia kuin alueen aiemmat toiminnot. Siten vaikutuksen suuruuden tähän kohteeseen katsotaan olevan pieni. Tämän kohteen herkkyys on määritetty matalaksi, sillä se on luokittelematon, historiallisesti nuori kohde. Kaikissa vaihtoehdoissa vaikutukset Rautuvaaran rakennuksiin ja muuhun infrastruktuuriin ovat vähäisiä. Poronhoidon kulttuurimaisema Kaivoksen rakentaminen vaikuttaa poronhoidon kulttuurimaisemaan. Suurimmillaan vaikutus on vaihtoehdossa 1A, jossa rikastushiekka-allas peittää huomattavan laajasti porojen laidunmaata. Hankkeen toiminnot vaihtoehdoissa 1A-1C edellyttävät Hannukaisen alueen pohjoispuolisen porojen erotusaitauksen siirtämistä. Vaikutuksen suuruuden arvioidaan olevan keskisuuri. Kun keskisuuri vaikutus kohdistuu herkkyydeltään alhaiseen kohteeseen, vaikutuksen katsotaan olevan merkitykseltään vähäinen. Vaihtoehdossa 4 vastaavaa erotusaitauksen siirtämistä ei tarvita ja vaikutusta kulttuurimaisemaan voi pitää vähäisenä tai merkityksettömänä. Hannukaisen ja Rautuvaaran välisen kuljetuskäytävän rakentaminen voi häiritä poronhoidon kulttuurimaisemaa Rautuvaaran pohjoispuolella kaikissa hankevaihtoehdoissa. Rautuvaaran poroerotusaitaan ei kuitenkaan kohdistu vaikutuksia, minkä perusteella vaikutuksen merkittävyys tällä alueella olisi vähäinen. Vaikutukset itse poronhoitoon on arvioitu SVA:ssa (sosiaalisten vaikutusten arviointi), luku
12 Johtopäätökset ja hankevaihtoehtojen vertailu Vaikkakin lähes kymmenen luokkaan 2 kuuluvaa muinaisjäännöstä tuhoutuu, useita vastaavia kohteita säilyy koskemattomana hankealueen ympäristössä. Suuremmalla alueellisella tasolla tarkasteltuna tuhoutuneiden kohteiden määrä jää pieneksi. Kirkkopahdan ja Pakasaivon palvontapaikkoihin kohdistuvaa vaikutusta ei katsota merkittäväksi vaikutuksen keston, vaihtoehtoisen reitin ja vaikutuksen epäsuoruuden perusteella. Vaikutus Juvakaisenmaan malmilouhoksen kulttuuriympäristöön on vain vaihtoehdolla 1C. Koska hankeen tuoma muutos maisemassa liittyy alueen kulttuurihistorialliseen arvoon kaivosympäristönä, ei kulttuuriympäristön arvo heikkene merkittävästi hankkeen myötä. Kokonaisuutena tarkastellen vaikutuksen hankealueen kulttuuriympäristöön arvioidaan jäävän vähäisiksi. Eri vaihtoehtojen aiheuttamien vaikutusten välillä ei voi havaita merkittävää eroa, vaikkakin vaihtoehdossa 4 vaikutuksia kohdistuu hieman pienempään määrään muinaisjäännöksiä verrattuna vaihtoehtoihin 1A-1C ja vaihtoehdossa 1C vaikutus Juvakaisenmaan vanhaan malmilouhokseen on arvioitu kohtalaiseksi Vaikutusten lievennystoimet Joitakin hankealueella sijaitsevia muinaismuistoja voitaisiin säilyttää edellyttäen että suunnitellut kaivostoiminnot mahdollistavat sen. Kohteiden ympärille voisi esimerkiksi perustaa suojavyöhykkeen, joka suojelisi niitä kaivosalueen toiminnoilta. Tämä tukisi myös kaivoksen maisemointia sulkemisvaiheessa. Linjausten tarkalla suunnittelulla sisääntulotien ja kuljetuskäytävän kohdalla olevat muinaisjäännökset samoin kuin aidan lähellä olevat muinaisjäännökset voidaan säilyttää. Historiallisten kohteiden tutkimisella (ennen niiden tuhoamista) voidaan säilyttää osa niiden arvosta sekä lisätä tietoa alueen kulttuurihistoriasta Sulkemisvaiheen jälkeiset jäännösvaikutukset Mikäli kulttuurihistoriallinen kohde tuhoutuu, vaikutus on pysyvä. Huolellinen kartoittaminen Muinaismuistolain edellyttämällä tavalla ennen hävittämistä tarjoaa kuitenkin tutkijoille ja yleisölle tietoa alueella ennen kaivostoiminnan alkua sijainneista kohteista säilyttäen osan niiden arvosta. Kirkkopahtaan ja Pakasaivoon kohdistuvat vaikutukset ovat väliaikaisia, eikä havaittavaa vaikutusta ole kaivoksen sulkemisen jälkeen. Vaikutus Juvakaisenmaan malmilouhoksen kulttuuriympäristöön vaihtoehdossa 1C on pysyvä, koska alueen maisema tulee muuttumaan rikastushiekka-alueen myötä. Vanhan Rautuvaaran kaivoksen rakennelmat ja rakennukset säilyttävät kulttuuriarvonsa ja historiallisen arvonsa eikä pysyviä vaikutuksia arvioida olevan kaivoksen sulkemisen jälkeen. Poronhoidon kulttuurimaisemaan kohdistuvat vaikutukset ovat pitkäkestoisia, mutta ajan myötä hankealue palautuu suurelta osin nykyisiä olosuhteita vastaaviksi alueen huolellisen sulkemisen avulla. Tämä mahdollistaa poronhoidon alueella uudelleen. On mahdollista, että ajan myötä Hannukaisen ja Rautuvaaran alueiden kaivostoiminnan jälkeinen maisema muodostaa itsessään historiallisen kohteen. Kaikki ihmistoiminta jättää jäljet maisemaan ja tulee osaksi historiallista kulttuuriperintöämme Epävarmuustekijät Arvioinnin yhtenä epävarmuustekijänä on mm. nykytilaselvitysten kattavuus, toisin sanoen emme voi olla varmoja, että kaikki hankealueella sijaitsevat muinaisjäännökset on löydetty ja tunnistettu. On mahdollista, että lisää historiallisesti merkittäviä kohteita löydetään hankkeen rakentamisvaiheessa. Lisäksi on syytä huomioida, että muut hankkeet voivat ajan myötä muuttaa maankäyttöä, ja maisema itsessään muuttuu. On selvää, että nämä tekijät aiheuttavat epävarmuutta kulttuuriperintöä koskevien vaikutusten arvioinnissa. Todennäköisesti myös kulttuuriympäristön arvon arvioimiseen käytettävät kriteerit muuttuvat. Ei siis ole varmuutta siitä, millaista kulttuuriympäristöä pidetään merkittävänä kun kaivostoiminta aikanaan päättyy. 586
13 11.14 Liikennevaikutukset Vaikka hankkeen aiheuttama liikenteen suhteellinen kasvu teillä 21 ja 940 on merkittävä, raskaan liikenteen ja kokonaisliikenteen määrät ovat alle keskiarvon verrattuna vastaaviin tietyyppeihin koko maassa. Onnettomuusriskin hankkeessa käytettävillä teillä ei odoteta kasvavan merkittävästi nykyisestä. Lentävien irtokivien vaara räjäytettäessä Hannukaisen louhoksen eteläosassa edellyttää tien 940 sulkemista. Johtuen liikenteen suuresta määrästä hiihtosesongin aikana seututie nro 940 sulkeminen ei ole suositeltavaa lauantaisin. Yleisesti hankkeen liikenteen aiheuttamaa vaikutusta teille 21 ja 940 voidaan pitää vähäisenä. Hiihtosesongin aikana vaikutuksia voidaan pitää kohtalaisina johtuen liikennemäärien kolminkertaistumisesta teillä 21 ja 940. Koska liikennemäärät ovat lähes samat kaikilla vaihtoehdoilla, ei eri vaihtoehtojen välillä ole suuria eroja. Kuitenkin vaihtoehdossa 4 henkilöliikenteen määrä toiminnan aikana odotetaan olevan noin 30 % suurempi verrattuna vaihtoehtoihin 1A-1C. Raskaan liikenteen määrä on samansuuruinen riippumatta vaihtoehdosta. Hankkeen aiheuttamat liikennemäärät rakentamis- ja toimintavaiheessa ovat käytännössä samansuuruisia, joten vaikutuksia voidaan myös pitää samansuuruisina kaikissa vaihtoehdoissa. Sulkemisvaiheessa hankkeen tuottamat liikennemäärät vähenevät huomattavasti ja loppuvat kokonaan noin viidessä vuodessa. Liikennevaikutukset (VE1A-C ja VE4) Herkkyys Vaikutuskohde Matala Keskisuuri Korkea 1. Liikenne valtatiellä 21 ja seututiellä Liikenne valtatiellä 21 ja seututiellä 940 hiihtosesongin aikana Suuruus Pieni 1 Keskisuuri 2 Suuri 587
14 Vaikutuksen aiheuttaja Vaikutus syntyy hankkeen tuottamasta liikenteestä kaivoksen rakentamis-, tuotanto- ja sulkemisvaiheiden aikana (Taulukko ). Rakentamisvaiheen aikana rakennusmateriaalit, kalusto ja henkilöstö kuljetetaan hankealueelle. Tuotantovaiheessa liikennettä aiheuttavat kupari-kulta rikasteen, kulutustavaroiden, jätteiden ja henkilöstön kuljetukset. Tuotantovaiheessa räjäytysten tapahtuessa Hannukaisen louhoksen eteläpäässä tie 940 on ajoittain suljettuna lyhyitä ajanjaksoja räjäytysten aikana lentävien irtokivien riskien pienentämiseksi. Sulkemisvaiheessa suurin osa rakenteista puretaan ja kuljetetaan pois alueelta. Sulkemisvaiheessa materiaaleja, kuten kasvukerrosta, kuljetetaan alueelle ja vaihtoehdoissa 1B, 1C ja 4 rikastushiekka-altaiden peittomateriaali tullaan kuljettamaan Rautuvaaraan tai Juvakaisenmaahan. Kaikissa kaivostoiminnan vaiheissa tulee olemaan hankealueen sisäistä sekä työmatkaliikennettä. Liikennemäärät hankkeen vaihtoehdoissa 1A-1C on arvioitu seuraavanlaisiksi: Rakentamisvaihe: 350 ajoneuvoa / vrk, josta 35 raskaita ajoneuvoja/ vrk Tuotantovaihe: 350 ajoneuvoa / vrk, josta 30 raskaita ajoneuvoja / vrk Sulkemisvaihe: 100 ajoneuvoa / vrk, josta 80 raskaita ajoneuvoja / vrk Rakentamis- ja sulkemisvaiheissa vaihtoehdossa 4 liikennemäärät ovat samansuuruisia kuin on arvioitu vaihtoehdoissa 1A-1C. Tuotannon aikana työmatkaliikenteen määrä oletetaan olevan jonkin verran suurempi johtuen 5-vuorotyöstä (1 vuoro enemmän verrattuna vaihtoehtoihin 1A-1C), sekä jonkin verran korkeammasta arvioidusta työntekijöiden määrästä. Raskaan liiikenteen määrä on samansuuruinen kuin vaihtoehdoissa 1A-1C. Liikennemäärät vaihtoehdossa 4 on arvioitu seuraavasti: Rakentamisvaihe: 350 ajoneuvoa / vrk, josta 35 raskaita ajoneuvoja/ vrk Tuotantovaihe: 470 ajoneuvoa / vrk, josta 30 raskaita ajoneuvoja / vrk Sulkemisvaihe: 100 ajoneuvoa / vrk, josta 80 raskaita ajoneuvoja / vrk Kuvissa ja on esitelty hankkeen eri vaihtoehtojen liikennemäärien jakautumista eri teille. Laskelmissa oletetaan, että puolet henkilöliikenteen määrästä suuntaa Äkäslompolon suuntaan ja puolet Kolarin suuntaan. Oletuksena on 1,32 henkilöä per henkilöauto (Lähde: Valtakunnallinen henkilöliikennetutkimus 2005). Rakentamis- ja toimintavaiheissa suurin osa raskaasta liikenteestä kulkee tietä 940 Kolariin ja sieltä edelleen Tornioon. Lisäksi jotain kunnossapitoon liittyvää liikennettä oletetaan suuntaavan Äkäslompoloon. Kupari-kulta rikaste kuljetetaan rekoilla asiakkaille, teitä 940 ja 21 pitkin Kolariin ja siitä Ruotsin puolelle mahdollisesti Jällivaaraan tai Aitikiin ja siitä eteenpäin junalla. Sulkemisvaiheessa suurin osa raskaasta liikenteestä kulkee Kolarin kunnan alueella, koska rekoilla kuljetetaan pääasiassa tuotantoalueelle pintamaata. Sulkemisvaiheessa todennäköisesti vain pieni osa raskaasta liikenteestä kulkee Tornion suuntaan Vaikutusalue Kaivostoiminnan tuottama liikenne suuntautuu kaikissa vaiheissa ensisijaisesti seututielle 940 ja seututie 940 risteyksestä etelään valtatiellä 21. Erityisesti raskas liikenne keskittyy näille kahdelle tielle. Koska hankkeen työmatka-alueen oletetaan keskittyvän Kolari-Muonio-Kittilä-Pajalan alueelle, tulee vaikutuksia myös joihinkin muihin teihin. Liikenteen määrää niillä on vaikea arvioida ja vaikutusten katsotaan jäävän vähäisiksi johtuen liikenteen leviämisestä laajalle alueelle Käytetyt arviointimenetelmät ja aineistot Liikenteen vaikutuksia on arvioitu vertaamalla nykyisiä liikennemääriä ja raskaan liikenteen osuutta hankkeen aiheuttamiin liikennemäärän muutoksiin. Kansallisia ja alueellisia keskiarvoja vastaavilta tieluokilta kuin tiet 940 ja 21 on käytetty vertailuarvoina arvioitaessa hankkeen aiheuttamien liikennevaikutusten suuruutta sekä merkittävyyttä. Onnettomuuksien määrä, teiden leveys jne. on otettu huomioon arvioinnissa. Arviot hankkeen vaikutuksista liikenteen sujuvuuteen ja turvallisuuteen perustuvat julkisesti saatavilla oleviin tietoihin. Liikennemääriä on verrattu tie- ja risteysaluesuunnittelun ohjearvoihin ja näitä tietoja on käytetty pohjana mahdollisten tieverkon korjaustoimenpiteiden tarpeiden arvioimiseen. Hankkeen vaikutus tieverkon ja siltojen kuntoon on otettu huomioon arvioinnissa. Tämä on tehty haastattelemalla asianomaisia viranomaisia sekä tieverkoston ja siltojen kantavuutta koskevien tietojen perusteella. Arvioinnin lähdemateriaali: kirjalliset lähteet viranomaishaastattelut vertailutieto vastaavista hankkeista tierekisteritiedot ja onnettomuustietorekisteri Hannukaisen hankkeen liikennemääräarviot 588